ລມຕ ການເງິນ ຂອງປະເທດ ໃຊ້ເງິນຢູໂຣ ຕົກລົງກັນ ກ່ຽວກັບ Greece
ບັນດາເຈົ້າໜີ້ຕ່າງປະເທດຂອງ Greece ໄດ້ຕົກລົງ ທີ່ຈະລຸດໜີ້ສິນ ຂອງປະເທດດັ່ງກ່າວ ລົງສູ່ 124% ຂອງຍອດຜະລິດຮວມພາຍໃນ ຫຼືຈີດີພີ ໃນປີ 2020.
ລັດຖະມົນຕີການເງິນຂອງບັນດາປະເທດທີ່ໃຊ້ເງິນຢູໂຣໄດ້ບັນລຸ ການຕົກລົງກັບກອງທຶນສາ ກົນ IMF ເພື່ອຫຼຸດຜ່ອນໜີ້ສິນຂອງ Greece ແລະປ່ອຍເງິນຊ່ອຍເຫຼືອກ້ອນໃໝ່ໃນທັນທີໃນການ ດຳເນີນຄວາມພະຍາຍາມ ເພື່ອຊ່ອຍ Greece ບໍ່ໃຫ້ລົ້ມລະລາຍ ໃນວັນຈັນວານນີ້ ບັນດາເຈົ້າໜີ້ຕ່າງປະເທດຂອງ Greece ໄດ້ຕົກລົງທີ່ຈະລຸດໜີ້ສິນຂອງປະເທດລົງສູ່ 124% ຂອງຍອດຜະລິດຮວມພາຍໃນ ຫຼືຈີດີພີ ໃນປີ 2020 ຈຸດປະສົງດັ້ງເດີມນັ້ນ ກໍແມ່ນ 120% ນອກນັ້ນ Greece ຍັງຈະໄດ້ ຮັບເງິນກູ້ຢືມປະມານ 57 ພັນລ້ານ ໂດລາ ປະທານທະນາຄານກາງຢູໂຣບ ທ່ານ Mario Draghi ສະແດງຄວາມຍິນດີກ່ຽວກັບຂໍ້ຕົກ ລົງດັ່ງກ່າວໂດຍເວົ້າວ່າ ແນ່ນອນມັນຈະຊ່ວຍຫລຸດຜ່ອນຄວາມບໍ່ແນ່ນອນລົງ ແລະເສີມ ຂະຫຍາຍຄວາມເຊື່ອໝັ້ນຕໍ່ຢູໂຣບແລະຕໍ່ Greece ນຳດ້ວຍ ການພົບປະກັນເປັນເວລາ 10 ຊົ່ວໂມງ ໃນກຸງ Brussels ໃນວັນຈັນວານນີ້ ແມ່ນເປັນ ການພົບປະກັນຄັ້ງທີ 3 ໃນຮອບຫຼາຍອາທິດຜ່ານມາ ທີ່ຄະນະລັດຖະມົນຕີຈາກ 17 ປະເທດໄດ້ພະຍາຍາມທີ່ຈະບັນລຸການຕົກລົງ ເພື່ອຊ່ອຍກອບກູ້ເສດຖະກິດຂອງ Greece ກຸງ Athens ກ່າວວ່າ ຕົນຕ້ອງການເງິນດັ່ງກ່າວ ຊຶ່ງເປັນກ້ອນທີສອງຂອງເງິນ ຊ່ອຍເຫຼືອໃນຮອບ 2 ປີ ເພື່ອຊ່ວຍ Greece ບໍ່ໃຫ້ຜິດສັນຍາໃນພັນທະທາງດ້ານການເງິນ ຂອງຕົນນັ້ນ